Puk-student sterf: 'Hy het 'n groot verskil gemaak' | Maroela Media
Bestuurderslisensies: 'Gebruik verlenging van grasietydperk wys'
Nóg reën hierdie naweek verwag
Beloftebos se standpunt 'gevaarlik' – MRK
Reuse-ontploffing by raffinadery in Durban
Covid-19: Meer as 1,5 miljoen sterftes wêreldwyd
Puk-student sterf: 'Hy het 'n groot verskil gemaak'
George Schoeman. Foto: Facebook
Die vierdejaarstudent aan die Noordwes-Universiteit (NWU) wat Saterdag dood is nadat hy by 'n bushalte deur 'n voertuig raakgery is, "het 'n groot verskil in mense se lewens gemaak".
George Schoeman, wat grafiese ontwerp studeer het, was saam met 'n groep medestudente en vriende by die kykNET Silwerskermfees en was vanaf Kaapstad op pad terug na Potchefstroom, toe hy by die bushalte in Kaapstad raakgery is. Hy is op slag dood.
Schoeman het saam met medestudente by Mos Films gewerk waar hy hom as assistentregisseur en klankingenieur bekwaam het.
Carolien van Milligen, 'n klasmaat wat saam met hom by Mos Films gewerk het, het gesê Schoeman sal altyd onthou word. "Jy sal vir ewig 'n legende bly. Jy het rêrig 'n groot verskil in my lewe en klomp ander mense se lewens gemaak. Dankie daarvoor."
Schoeman se suster, Linnette, is intussen saam met hul ouers op pad Kaapstad toe van Koeweit af. Sy het op Facebook almal bedank vir hul medelye. "Mag hy die ruimtevaarder wees wat hy altyd wou wees en deur die ruimte reis met God aan sy sy."
Die Silwerskermfees is vanjaar van 24 tot 27 Augustus in Kampsbaai in Kaapstad aangebied.
Prof. Fika Janse van Rensburg, die NWU-rektor, het sy medelye teenoor die student se ouers en vriende uitgespreek.
Kaapstad NWU Pukke
Tien beseer toe bakkie rol
Ramaphosa ontken vergadering met Chinese oor ekonomie, politiek
So onnodig en hartseer. Dan vra mens hoekom?
My seun is ook 4de jaar op NWU. My innige meegevoel aan die familie. Ai, dis so onnodig !!
Innige meegevoel en simpatie aan die naasbestaandes en geliefdes.
Liewe aardetjie tog. Hoe gebeur hierdie dinge……………….?
Baie baie sterkte
Dit is net soooo hartseer, ek tjank sommer weer oor myne, oor my vriendin sinne, oor die pragtige jong mense wat ons weekliks hiervan lees, die baba van gister en hierdie ongelooflike talentvolle jong man, maak nie saak wat gebeur het en wie se skuld wat is, hy kan nooit weer terugkom. Mag sy lewe en dood 'n klomp wat nie hul lewe waardeer wakker skud en dat hul 'n verskil maak en voluit leef!